4)

Bilag III ændres således: a) Nr. 7) i afsnittet om »Definitioner« erstattes af følgende: »7) »snævre forbindelser« (close links): snævre forbindelser i betydningen i artikel 138 i retningslinje (EU) 2015/510 (ECB/2014/60)«. b) Punkt 1 erstattes af følgende: »1. En national centralbank inden for euroområdet skal yde intradag-kredit til de kreditinstitutter, der er etableret i EØS, og som er godkendte modparter i Eurosystemets pengepolitiske operationer, som har adgang til den marginale udlånsfacilitet, og som har en konto hos den pågældende nationale centralbank inden for euroområdet, herunder når disse kreditinstitutter handler gennem en filial, der er etableret i EØS, og herunder filialer, der er etableret i EØS af kreditinstitutter, der er etableret uden for EØS, forudsat at disse filialer er etableret i samme land som den pågældende nationale centralbank inden for euroområdet. Der ydes ikke intradag-kredit til enheder, der er omfattet af restriktive foranstaltninger vedtaget af Rådet for Den Europæiske Union eller medlemsstaterne i henhold til artikel 65, stk. 1, litra b), artikel 75 eller artikel 215 i traktaten, hvis gennemførelse [centralbank/landereference], efter at have underrettet ECB, anser for uforenelig med den effektive funktion af TARGET2.« c) Punkt 2 erstattes af følgende: »2. Intradag-kredit kan også ydes til følgende enheder: a) [udgår] b) kreditinstitutter med hjemsted i EØS, som ikke er godkendte modparter for Eurosystemets pengepolitiske operationer og/eller ikke har adgang til den marginale udlånsfacilitet, herunder når de handler gennem en filial etableret i EØS, og inklusive filialer etableret i EØS af kreditinstitutter, som har deres hjemsted uden for EØS c) medlemsstaternes finansministerier eller regionale finansielle myndigheder, som er aktive i pengemarkederne, og organer inden for den offentlige sektor i medlemsstaterne, som har bemyndigelse til at føre konti for kunder d) investeringsselskaber, som er etableret i EØS, forudsat de har indgået en ordning med en pengepolitisk modpart i Eurosystemet til sikring af, at enhver resterende debetposition ved afslutningen af den pågældende dag er dækket, og e) enheder, som ikke er omfattet af litra b), som forvalter afviklingssystemer, og som handler i egenskab heraf, under forudsætning af at ordningerne for bevilling af intradag-kredit til disse enheder på forhånd er anmeldt til Styrelsesrådet og er blevet godkendt af dette, forudsat at enheden, der modtager intradag-kredit, i de tilfælde, der er specificeret i litra b)-e), er etableret i samme jurisdiktion som den nationale centralbank, der yder intradag-kreditten. Al dag-til-dag-kredit, som er ydet til godkendte centrale modparter, er underlagt vilkårene i dette bilag (herunder bestemmelserne i forbindelse med belånbar sikkerhed). De sanktioner, der er fastsat i punkt 10 og 11, gælder, når godkendte centrale modparter ikke tilbagebetaler den dag-til-dag-kredit, som de har modtaget fra deres nationale centralbank.« d) Punkt 3 erstattes af følgende: »3. For de enheder, som er nævnt i punkt 2, litra b)-e), og i overensstemmelse med artikel 19 i retningslinje (EU) 2015/510 (ECB/2014/60), er intradag-kredit begrænset til den pågældende dag, og en udvidelse til dag til dag-kredit er ikke mulig. Som en undtagelse kan Styrelsesrådet ved en begrundet forhåndsbeslutning beslutte at give adgang til den marginale udlånsfacilitet for visse godkendte centrale modparter inden for anvendelsesområdet for traktatens artikel 139, stk. 2, litra c), sammenholdt med ESCB-statuttens artikel 18 og 42 og artikel 1, stk. 1, i retningslinje (EU) 2015/510 (ECB/2014/60). Disse godkendte centrale modparter er sådanne, som på ethvert tidspunkt: a) er godkendte enheder i henhold til punkt 2, litra e), såfremt disse godkendte enheder også er autoriserede som godkendte centrale modparter i overensstemmelse med gældende Unionslovgivning eller national lovgivning b) er etablerede i euroområdet c) er undergivet tilsyn og/eller overvågning af kompetente myndigheder d) opfylder overvågningskravene med hensyn til beliggenheden af infrastrukturer, der tilbyder tjenester i euro, således som disse til enhver tid ændres og offentliggøres på ECB's websted (**) e) har konti i betalingsmodulet (PM) i TARGET2 f) har adgang til intradag-kredit. (**) Eurosystemets nuværende politik for placering af infrastrukturer fremgår af følgende dokumenter, som alle findes på ECB's websted www.ecb.europa.eu: a) »Policy statement on euro payment and settlement systems located outside the euro area« af 3. november 1998, b) »Eurosystem's policy line with regard to consolidation in central counterparty clearing« af 27. september 2001, c) »Eurosystem policy principles on the location and operation of infrastructures settling in euro-denominated payment transactions« af 19. juli 2007, d) »Eurosystem policy principles on the location and operation of infrastructures settling euro-denominated payment transactions: specification of »legally and operationally located in the euro area«« af 20. november 2008, e) »Eurosystem oversight policy framework« af juli 2011, med forbehold af dom af 4. marts 2015, United Kingdom mod European Central Bank, T-496/11, ECLI:EU:T:2015:496.«" e) Punkt 4 erstattes af følgende: »4. Intradag-kredit skal baseres på godkendt sikkerhed og ydes som intradag-overtræk med sikkerhedsstillelse og/eller intradag-genkøbstransaktioner i overensstemmelse med de supplerende fælles minimumsegenskaber (herunder de tilfælde af misligholdelse, som er anført heri, samt deres respektive konsekvenser), som Styrelsesrådet fastsætter med hensyn til Eurosystemets pengepolitiske operationer. Belånbar sikkerhed skal bestå af de samme aktiver, som er godkendte aktiver med hensyn til Eurosystemets pengepolitiske operationer, og er underlagt samme regler for værdiansættelse og risikokontrol, som er foreskrevet i fjerde del i retningslinje (EU) 2015/510 (ECB/2014/60). Intradag-kredit ydes først, når de belånbare aktiver, der stilles som sikkerhed, er blevet endeligt overført eller pantsat. Med henblik herpå skal modparterne forhåndsdeponere eller pantsætte belånbare aktiver hos den relevante nationale centralbank eller afvikle de belånbare aktiver hos den relevante nationale centralbank efter princippet levering mod betaling.« f) Punkt 5 erstattes af følgende: »5. Gældsinstrumenter, der er udstedt eller garanteret af enheden eller af en anden tredjepart, med hvem enheden har snævre forbindelser, kan kun accepteres som belånbar sikkerhed i de tilfælde, som er anført i fjerde del i retningslinje (EU) 2015/510 (ECB/2014/60).« g) I punkt 12 erstattes litra c) af følgende: »c) Hvis Eurosystemet af forsigtighedshensyn eller af andre årsager, i overensstemmelse med artikel 158 i retningslinje (EU) 2015/510 (ECB/2014/60), beslutter at suspendere, indskrænke eller ekskludere modparters adgang til pengepolitiske instrumenter, skal de nationale centralbanker inden for euroområdet gennemføre denne beslutning vedrørende adgang til intradag-kredit i overensstemmelse med de kontraktmæssige eller lovgivningsmæssige bestemmelser, som de pågældende nationale centralbanker anvender.«